109 
der kun forefindes én saadan, at denne er meget større end de enkelte 
Pigmentpletter hos Former med to, samt at Pigmentpletten hos først¬ 
nævnte meget ofte ved sin Bygning tydelig viser, at den oprindelig 
er sammensat af to, idet den bestaar af to Halvbuer, der vende 
de convexe Sider mod hinanden. Pietten faar derved den x-lig- 
nende Form, hvorunder den ofte beskrives. Øver man et svagt 
Tryk paa Pigmentpletten, vige de to Halvdele ud fra hinanden. 
Disse Forhold ere særlig tydelige hos Notommata- Arterne; men og- 
saa hos Brachionider og Euchlanider støder man paa en x-formet 
Pigmentplet. 
Ganske mærkeligt er det, at Øjepletter meget ofte findes an¬ 
bragte paa Hjærnens Underside, omgivne baade foroven og fortil af 
Hjærnemasse. Øjepletten hviler i saa Tilfælde umiddelbart paa 
Mastax, ja synes endog i nogle Tilfælde ( Scaridium longicaudum og 
eudactylotum ) at være i Forbindelse med samme, idet den følger 
alle Mastax Bevægelser;, der er i disse Tilfælde en Mulighed for, 
at Øjepletten særlig har til Opgave at kontrollere den indfangede 
Føde, som glider ind i Mastax umiddelbart under det Sted, hvor 
denne er beliggende. Undertiden træffer man Pigmentpletter, hvis 
Form og Plads gør det tvivlsomt, om de ere lysperciperende. Jeg 
har saaledes iagttaget to røde Pigmentpletter paa Siderne af en 
ubeskreven Microcodides- Art; de fandtes lige over det Sted, hvor 
Tarm og Mave forenes; Rousselet (pag. 125) *) angiver at have set 
ganske lignende Pletter paa Ryggen af Furcularia longiseta umid¬ 
delbart paa Lateralorganernes Plads. Hos Diaschiza pæta have 
Gosse o. a. gjort den Iagttagelse, at der i Hjærnens bageste 
Trediedel findes en stor lyserød, stærkt kornet Plet. Jeg har ofte 
undersøgt denne Form og fundet Pletten af yderst forskellig Ud¬ 
seende; ja, jeg har set den sende smaa Udløbere ud til Siden, og selv 
ved det svageste Tryk har jeg kunnet konstatere, hvorledes Pletten 
bliver mindre og mindre rød; til sidst brister den, og de enkelte 
røde Korn glide langsomt ud imod Hjulorganet. I alle disse Til- 
1 ) 1. c, se Side 90. 
